**ΑΝΑΚΟΙΝΩΣΗ**

Οι αιτήσεις εγγραφής στον Νηπιαγωγείο θα πραγματοποιηθούν από 1 έως 20 Μαρτίου 2022. Οι εγγραφές αφορούν νήπια γεννημένα το 2017 και προνήπια γεννημένα το 2018.

Η φοίτηση στο Νηπιαγωγείο είναι υ π ο χ ρ ε ω τ ι κ ή

Οι εγγραφές θα πραγματοποιηθούν ηλεκτρονικά στην ηλεκτρονική διεύθυνση <https://proti-eggrafi-services.gov.gr> .

Οι γονείς/κηδεμόνες, κατά την είσοδό τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) αυθεντικοποιούνται με την χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet)

**Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα:**

**α) τα στοιχεία του νηπίου/προνηπίου για το οποίο αιτείται την εγγραφή** . Το σύστημα διαλειτουργεί με το Μητρώο Πολιτών και το Πληροφοριακό Σύστημα myschool και παρέχει στον γονέα/κηδεμόνα λίστα των τέκνων που είναι εγγεγραμμένα στην οικογενειακή του μερίδα, τα οποία είναι σε ηλικία εγγραφής στο Νηπιαγωγείο και τα οποία δεν είναι εγγεγραμμένα σε άλλη σχολική μονάδα. Τα στοιχεία των τέκνων είναι συμπληρωμένα και ο γονέας/κηδεμόνας επιλέγει το τέκνο για το οποίο επιθυμεί να υποβάλει αίτηση. Σε περίπτωση ωστόσο που για οποιοδήποτε λόγο η λίστα δεν περιλαμβάνει το τέκνο που επιθυμεί να εγγράψει, έχει τη δυνατότητα να εισάγει μόνος του τα στοιχεία του νηπίου/προνηπίου

**β) τη διεύθυνση μόνιμης κατοικίας του**, την οποία τεκμηριώνει αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο **από το οποίο να προκύπτει ρητά η διεύθυνση κατοικίας**,

**γ)εάν επιθυμούν τη φοίτηση του νηπίου/προνηπίου στο Προαιρετικό Ολοήμερο πρόγραμμα ή/και στο Τμήμα Πρόωρης Υποδοχής**,

**δ) τα στοιχεία των συνοδών** των νηπίων/προνηπίων κατά την προσέλευση και αποχώρηση τους από τη σχολική μονάδα και

**ε) επιλέγουν τη δήλωση**: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

**Προσκομίζονται στη σχολική μονάδα**

1) Επίδειξη Βιβλιαρίου Υγείας στο οποίο φαίνεται ότι έγιναν τα προβλεπόμενα εμβόλια (δε χρειάζεται βεβαίωση)

2) Ατομικό Δελτίο υγείας (το προμηθεύεστε από το Νηπ/γείο) το οποίο συμπληρώνει γιατρός

3) Υπεύθυνη δήλωση συναίνεσης του έτερου γονέα για την εγγραφή του νηπίου/ προνηπίου στη συγκεκριμένη σχολική μονάδα

4) Ληξιαρχική πράξη γέννησης για τους αλλοδαπούς μαθητές

**Προσοχή: Τα ήδη εγγεγραμμένα προνήπια δεν χρειάζεται να εγγραφούν εκ νέου γιατί η εγγραφή τους στο δεύτερο έτος φοίτησης γίνεται αυτεπάγγελτα**

Σε περίπτωση που ο γονέας αδυνατεί να πραγματοποιήσει την εγγραφή μόνος του προσέρχεται στη σχολική μονάδα κατόπιν επικοινωνίας με την Προϊσταμένη στο 2623092220 από Δευτέρα έως Παρασκευή

Η Προϊσταμένη